PMIndiaData/PMIndiaSum huggingface dataset:
প্ৰধানমন্ত্ৰীক সাক্ষাৎ চীন ৰাষ্ট্ৰীয় উপদেষ্টা শ্ৰীযুত য়াং জিয়েচিৰ

চীনৰ ৰাষ্ট্ৰীয় উপদেষ্টা তথা সীমা বিবাদৰ চীনৰ বিশেষ প্ৰতিনিধি শ্ৰীযুত য়াং জিয়েচিয়ে আজি প্ৰধানমন্ত্ৰী শ্ৰী নৰেন্দ্ৰ মোদীক সাক্ষাৎ কৰে। শ্ৰীযুত য়াং জিয়েচিয়ে প্ৰধানমন্ত্ৰীক ৰাষ্ট্ৰপতি জী জিনপিং আৰু প্ৰধানমন্ত্ৰী লী কেকিয়াঙৰ হৈ শুভেচ্ছা জ্ঞাপন কৰে। শ্ৰীযুত য়াং জিয়েচি আৰু শ্ৰীযুত অজিত ডোভালে ভাৰত আৰু চীনৰ সীমা বিবাদ সন্দৰ্ভত আজি পুৱাৰ ভাগত দুয়োদেশৰ বিশেষ প্ৰতিনিধিৰ সৈতে হোৱা বিংশতম আলোচনাৰ সন্দৰ্ভত প্ৰধানমন্ত্ৰীক চমুকৈ বৰ্ণনা কৰে। প্ৰধানমন্ত্ৰীয়ে আগ্ৰহেৰে ২০১৭ৰ ছেপ্তেম্বৰত নৱম ব্ৰিকছ সন্মিলনত ভাগ লোৱাৰ উদ্দেশ্যে কৰা জিয়ামেন ভ্ৰমণৰ লগতে তাত ৰাষ্ট্ৰপতি জী জিনপিঙৰ সৈতে মিলিত হোৱাৰ কথা দোঁহাৰে। প্ৰধানমন্ত্ৰীয়ে কয় যে ভাৰত-চীনৰ মাজত এক সুদৃঢ় সম্পৰ্ক স্থাপন হোৱাটো কেৱল ভাৰত আৰু চীনৰ লোকসকলৰ পাৰস্পৰিক লাভালাভৰ বাবেই নহয়, সমগ্ৰ অঞ্চল তথা বিশ্বৰ বাবেও অধিক গুৰুত্বপূৰ্ণ।
১৬ জুলাইত উত্তৰপ্ৰদেশ ভ্ৰমণ কৰিব প্ৰধানমন্ত্ৰীয়ে আৰু উদ্বোধন কৰিব বুণ্ডেলখণ্ড এক্সপ্ৰেছৱ

প্ৰধানমন্ত্ৰী শ্ৰী নৰেন্দ্ৰ মোদীয়ে ১৬ জুলাই, ২০২২ত উত্তৰপ্ৰদেশ ভ্ৰমণ কৰিব আু প্ৰায় ১১:৩০ বজাত জালাউন জিলাৰ ওৰাই তহশিলৰ কৈথেৰী গাঁৱত বুণ্ডেলখণ্ড এক্সপ্ৰেছৱে উদ্বোধন কৰিব। সমগ্ৰ দেশতে যোগাযোগ ব্যৱস্থা উন্নত কৰাৰ বাবে চৰকাৰে প্ৰতিশ্ৰুতিবদ্ধ হৈছে, যাৰ এটা মূল বৈশিষ্ট্য হৈছে পথৰ আন্তঃগাঁথনিৰ উন্নতিৰ দিশত কাম কৰা। এই দিশত এক উল্লেখযোগ্য পদক্ষেপ হিচাপে ২৯ ফেব্ৰুৱাৰী, ২০২০ত প্ৰধানমন্ত্ৰীয়ে বুণ্ডেলখণ্ড এক্সপ্ৰেছৱে নিৰ্মাণৰ বাবে আধাৰশিলা স্থাপন কৰে। এক্সপ্ৰেছৱেৰ কাম ২৮ মাহৰ ভিতৰত সম্পূৰ্ণ কৰা হৈছে আৰু এই এক্সপ্ৰেছৱেটোকে প্ৰধানমন্ত্ৰীয়ে উদ্বোধন কৰিব। উত্তৰপ্ৰদেশ এক্সপ্ৰেছৱে ঔদ্যোগিক উন্নয়ন কৰ্তৃপক্ষৰ তত্বাৱধানত প্ৰায় ১৪,৮৫০ কোটি টকা ব্যয় সাপেক্ষে ২৯৬ কিলোমিটাৰ দৈৰ্ঘ্যৰ ফ’ৰলেন এই এক্সপ্ৰেছৱে’টো নিৰ্মাণ কৰা হৈছে আৰু পৰৱৰ্তী সময়ত ইয়াক ছিক্সলেন হিচাপে সম্প্ৰসাৰণ কৰিব পৰা যাব। এই এক্সপ্ৰেছৱেটোৱে চিত্ৰকুট জিলাৰ ভাৰতকুপৰ ওচৰৰ গোণ্ডা গাঁৱৰ ৩৫নং ৰাষ্ট্ৰীয় ঘাইপথৰ পৰা ইটাৱা জিলাৰ কুড্ৰাইল গাঁৱৰ সমীপলৈকে বিস্তৃত হৈ আছে, য’ত ই আগ্ৰা-লক্ষ্ণৌ এক্সপ্ৰেছৱে’ৰ সৈতে সংযোগ হৈছে। এই এক্সপ্ৰেছৱেটো সাতখন জিলা ক্ৰমে-চিত্ৰকুট, বান্দা, মহোবা, হামিৰপুৰ, জালাউন, ঔৰাইয়া আৰু ইটাৱাৰ মাজেৰে পাৰ হৈ গৈছে। অঞ্চলটোত যোগাযোগ ব্যৱস্থা উন্নত কৰাৰ সমান্তৰালভাৱে বুণ্ডেলখণ্ড এক্সপ্ৰেছৱেই অৰ্থনৈতিক বিকাশৰ ক্ষেত্ৰতো এক বৃহৎ সহায় আগবঢ়াব, যাৰ ফলত স্থানীয় লোকসকলৰ বাবে হাজাৰ হাজাৰ চাকৰিৰ সৃষ্টি হ’ব। এক্সপ্ৰেছৱেৰ কাষতে বান্দা আৰু জালাউন জিলাত ঔদ্যোগিক কৰিড’ৰ সৃষ্টিৰ কাম ইতিমধ্যে আৰম্ভ কৰা হৈছে।
নেডাৰলেণ্ডৰ প্ৰধানমন্ত্ৰী মহামান্য মাৰ্ক ৰুটক তেওঁৰ চতুৰ্থ কাৰ্যকালৰ বাবে অভিনন্দন জ্ঞাপন প্ৰধানমন্ত্ৰী নৰেন্দ্ৰ মোদী

প্ৰধানমন্ত্ৰী শ্ৰী নৰেন্দ্ৰ মোদীয়ে নেডাৰলেণ্ডৰ প্ৰধানমন্ত্ৰী মহামান্য মাৰ্ক ৰুটক তেওঁৰ চতুৰ্থ কাৰ্যকালৰ বাবে অভিনন্দন জ্ঞাপন কৰিছে। এক টুইটযোগে প্ৰধানমন্ত্ৰীয়ে কয়; "মোৰ মৰমৰ বন্ধু প্ৰধানমন্ত্ৰী শ্ৰী মাৰ্ক ৰুটক তেওঁৰ চতুৰ্থ কাৰ্যকালৰ বাবে শুভেচ্ছা জনাইছো। মই নিশ্চিত যে আমি একেলগে ভাৰত আৰু নেডাৰলেণ্ডৰ মাজত ব্যাপক অংশীদাৰীত্বক নতুন উচ্চতালৈ লৈ যাম। ''
এছিয়ান কনফেডাৰেচন মহিলাৰ বক্সিং চেম্পিয়নশ্বিপত স্বৰ্ণ পদক জয়ৰ বাবে মেৰী কমক অভিনন্দন প্ৰধানমন্ত্ৰীৰ

প্ৰধানমন্ত্ৰী শ্ৰী নৰেন্দ্ৰ মোদীয়ে এছিয়ান কনফেডাৰেচন মহিলাৰ বক্সিং চেম্পিয়নশ্বিপত স্বৰ্ণ পদক জয়ৰ বাবে মেৰী কমক অভিনন্দন জনাইছে। প্ৰধানমন্ত্ৰীয়ে কয়, “এএছবিচি এছিয়ান কনফেডাৰেচন মহিলাৰ বক্সিং চেম্পিয়নশ্বিপত স্বৰ্ণ পদক জয় কৰাৰ বাবে মেৰী কমক অভিনন্দন জ্ঞাপন কৰিছোঁ। আপোনাৰ সাফল্যত ভাৰতে গৌৰৱবোধ কৰিছে।”
প্ৰধানমন্ত্ৰীয়ে ড০ এইচ ভি হাণ্ডেৰ আবেগক প্ৰশংসা কৰে যিয়ে স্বাধীনতা ঘোষণা কৰা ৭৫ বছৰ পুৰণি বাতৰি কাকতখন সাঁচি ৰাখিছিল

প্ৰধানমন্ত্ৰী শ্ৰী নৰেন্দ্ৰ মোদীয়ে ড০ এইচ ভি হাণ্ডেৰ আবেগক প্ৰশংসা কৰে, যিয়ে স্বাধীনতা ঘোষণা কৰা ৭৫ বছৰ পুৰণি বাতৰি কাকতখন দেখুৱাই টুইট কৰিছিল। প্ৰধানমন্ত্ৰীয়ে কয় যে ড০ এইচ ভি হান্দেজীৰ দৰে লোকসকল উল্লেখযোগ্য লোক যিয়ে ৰাষ্ট্ৰ নিৰ্মাণৰ বাবে নিজৰ জীৱন উৎসৰ্গা কৰিছে। 'আজাদী কা অমৃত মহোৎসৱ'ৰ বাবে কৰা টুইটত হাণ্ডেৰ কথা উল্লেখ কৰি প্ৰধানমন্ত্ৰীয়ে টুইট কৰে; "ড০ এইচ ভি হাণ্ডেজীৰ দৰে লোকসকল উল্লেখযোগ্য ব্যক্তি যিয়ে ৰাষ্ট্ৰ নিৰ্মাণৰ বাবে নিজৰ জীৱন উৎসৰ্গা কৰিছে। তেওঁলোকৰ শক্তি আৰু আবেগ দেখি আনন্দিত। @DrHVHande1"
সাবিত্ৰীবাই ফুলেৰ জন্ম জয়ন্তীত শ্ৰদ্ধাঞ্জলি জ্ঞাপন প্ৰধানমন্ত্ৰী

প্ৰধানমন্ত্ৰী শ্ৰী নৰেন্দ্ৰ মোদীয়ে আজি সাবিত্ৰীবাই ফুলেৰ জন্ম জয়ন্তীত শ্ৰদ্ধাঞ্জলি জ্ঞাপন কৰে। আজি টুইটযোগে প্ৰধানমন্ত্ৰীয়ে কয়; "প্ৰেৰণাদায়ী সাবিত্ৰীবাই ফুলেজীৰ জন্মজয়ন্তীত শ্ৰদ্ধাঞ্জলি জ্ঞাপন কৰিছো। তেখেত আমাৰ নাৰী শক্তিৰ অদম্য আত্মাৰ প্ৰতীক। তেখেতৰ জীৱন মহিলাসকলক শিক্ষিত কৰা আৰু সৱলীকৰণৰ বাবে সমৰ্পিত আছিল। তেওঁ সামাজিক সংস্কাৰ আৰু সমাজসেৱাৰ ওপৰত দিয়া গুৰুত্বও সমানে অনুপ্ৰেৰণাদায়ক।"
চলিত বৰ্ষৰ‘পৰীক্ষা পে চৰ্চা’ৰ বাবে দিহা-পৰামৰ্শৰ আহ্বানপ্ৰধানমন্ত্ৰী

প্ৰধানমন্ত্ৰী শ্ৰী নৰেন্দ্ৰ মোদীয়ে সকলোকে বিশেষকৈ পৰীক্ষাৰ বাবে সাজু হোৱাশিক্ষাৰ্থী তথা তেওঁলোকৰঅভিভাৱক আৰু শিক্ষকসকলক চলিত বৰ্ষৰ পৰীক্ষ পে চৰ্চাৰ বাবেনিজৰ নিজৰ দিহা-পৰামৰ্শ শ্বেয়াৰ কৰিবলৈ আহ্বান জনাইছে। প্ৰধানমন্ত্ৰীয়ে টুইট কৰে, "পৰীক্ষা পে চৰ্চাক আৰু অধিক স্মৰণীয় কৰি তুলিছে সমাজৰ সকলো শ্ৰেণীৰ লোকৰ পৰা লাভ কৰা বিভিন্ন দিহা-পৰামৰ্শসমূহে। আপোনালোক সকলোকে, বিশেষকৈ #ExamWarriors, অভিভাৱক আৰু শিক্ষকসকলক এইবাৰৰ পৰীক্ষা পে চৰ্চাৰ বাবে নিজৰ নিজৰ দিহা-পৰামৰ্শ শ্বেয়াৰ কৰিবলৈ আমন্ত্ৰণ জনাইছো।#PPC2023 innovateindia.mygov.in/ppc-2023/ "
উত্তৰাখণ্ডৰ চম্পাৱতত পথ দুর্ঘটনাত প্রাণহানিত প্রধানমন্ত্রীৰ শোকপ্রকা

উত্তৰাখণ্ডৰ চম্পাৱতত পথ দুর্ঘটনাত প্রাণহানিত প্রধানমন্ত্রী শ্রী নৰেন্দ্র মোদীয়ে গভীৰ শোক প্রকাশ কৰিছে। ক্ষতিগ্রস্তসকলৰ বাবে তেওঁৰ জাতীয় ত্রাণ তহবিলৰ পৰা এককালীন অর্থসাহায্যৰ ঘোষণা কৰিছে প্রধানমন্ত্রীয়ে। প্রধানমন্ত্রীৰ দপ্তৰৰ পৰা টুইটত জনোৱা হৈছে; "উত্তৰাখণ্ডৰ চম্পাৱতত হোৱা দুৰ্ঘটনা হৃদয়বিদাৰক। ইয়াত যিসকল লোকৰ মৃত্যু হৈছে, মই তেওঁলোকৰ পৰিজনসকলৰ প্ৰতি নিজৰ শোক-সমবেদনা ব্যক্ত কৰিছো। স্থানীয় প্ৰশাসন সহায় আৰু উদ্ধাৰ কাৰ্যত লাগি আছে: প্ৰধানমন্ত্ৰী" “উত্তৰাখণ্ডত পথ দুর্ঘটনাত যিসকলে প্রাণ হেৰুৱাইছে তেওঁলোকৰ নিকটাত্মীয়সকলৰ বাবে তেওঁৰ জাতীয় ত্রাণ তহবিলৰ পৰা ২ লাখ টকাকৈ এককালীন অর্থ সাহায্যৰ ঘোষণা কৰিছে প্রধানমন্ত্রী শ্রী নৰেন্দ্র মোদীয়ে। আহতসকলক ৫০ হাজাৰ টকাকৈ দিয়া হ'ব।”
আশা কৰ্মীসকলে বিশ্ব স্বাস্থ্য সংস্থাৰ মহা নিৰ্দেশকৰ ‘গ্লবেল হেল্থ লিডাৰ্ছ’ বঁটা লাভ কৰাত আনন্দ প্ৰকাশ প্ৰধানমন্ত্ৰী

বিশ্ব স্বাস্থ্য সংস্থাৰ মহানিৰ্দেশকৰ গ্লবেল হেল্থ লিডাৰ্ছ বঁটা লাভ কৰা আশা কৰ্মীসকলৰ সমগ্ৰ দলটোৰ বাবে আনন্দ প্ৰকাশ কৰিছে প্ৰধানমন্ত্ৰী শ্ৰী নৰেন্দ্ৰ মোদীয়ে। শ্ৰী মোদীয়ে কয় যে আশা কৰ্মীসকলে আগশাৰীত থাকি এক সুস্থ ভাৰত গঢ়ি তোলাৰ লক্ষ্যত আগুৱাই গৈছে। তেওঁলোকৰ নিষ্ঠা আৰু সংকল্প প্ৰশংসনীয়। বিশ্ব স্বাস্থ্য সংস্থাৰ টুইটৰ উত্তৰত প্ৰধানমন্ত্ৰীয়ে টুইট কৰে এইদৰে; "আশা কৰ্মীৰ সমগ্ৰ দলটোক বিশ্ব স্বাস্থ্য সংস্থাৰ মহানিৰ্দেশকৰ গ্লবেল হেল্থ লিডাৰ্ছ বঁটা প্ৰদান কৰাত আনন্দিত হৈছোঁ। সকলো আশা কৰ্মীকে অভিনন্দন জনাইছোঁ। তেওঁলোক এক সুস্থ ভাৰত সুনিশ্চিত কৰিবলৈ আগুৱাই গৈছে। তেওঁলোকৰ নিষ্ঠা আৰু দৃঢ়তা প্ৰশংসনীয়।"
ইউনাইটেড কিংডম-ৰ ‘ইউনিভাৰ্ছিটী অব ৰিডিং’(ইউঅআৰ) আৰু ‘ৰাষ্ট্ৰীয় গ্ৰামোন্নয়ণ আৰু পঞ্চায়তীৰাজ প্ৰতিষ্ঠান’(এনআইআৰডিএণ্ডপিআৰ)ৰ মাজত স্বাক্ষৰিত বুজাবুজিৰ চুক্তিলৈ কেন্দ্ৰীয় কেবিনেটৰ অনুমোদ

ইউনাইটেড কিংডম-ৰ ‘ইউনিভাৰ্ছিটী অব ৰিডিং’(ইউঅআৰ) আৰু ‘ৰাষ্ট্ৰীয় গ্ৰামোন্নয়ণ আৰু পঞ্চায়তীৰাজ প্ৰতিষ্ঠান’(এনআইআৰডিএণ্ডপিআৰ)য়ে কৃষি আৰু গ্ৰামোন্নয়ণ ক্ষেত্ৰত উন্নয়ণশীল দেশসমূহৰ মাজত সহযোগিতামূলক সম্পৰ্ক স্থাপনৰ উদ্দেশ্য আগত ৰাখি স্বাক্ষৰিত কৰা এক বুজাবুজিৰ চুক্তিলৈ প্ৰধানমন্ত্ৰী শ্ৰী নৰেন্দ্ৰ মোদীৰ অধ্যক্ষতাত অনুষ্ঠিত কেন্দ্ৰীয় কেবনেটে আজি অনুমোদন জনায়। উল্লেখ্য ২০২২ চনৰ মাৰ্চ মাহত এই চুক্তিখন স্বাক্ষৰিত হৈছিল। প্ৰভাৱ: বুজাবুজিৰ এই চুক্তিখনে ‘এনআইআৰডিএণ্ডপিআৰ’ৰ বিষববীয়াসকলক বিষয়-জ্ঞান আহৰণৰ বিস্তৃত পৰিসৰ প্ৰদান কৰাৰ লগতে কৃষি, পৰিপুষ্টি আৰু গ্ৰামোন্নয়ণৰ ক্ষেত্ৰত এক আন্তঃৰাষ্ট্ৰীয় নেটৱৰ্ক গঢ়ি তোলাৰ বাবে সুযোগ প্ৰদান কৰিব। দুয়োটা প্ৰতিষ্ঠানে একেলগে কৃষি-অৰ্থনীতি, গ্ৰামোন্নয়ণ, জীৱন-জীৱিকা তথা পৰিপুষ্টি অধ্যয়ন আদি বিষয়ৰ গৱেষণা-দক্ষতা বৃদ্ধিৰ বাবে প্ৰয়োজন হোৱা গৱেষণা আৰু সামৰ্থ্য বৰ্দ্ধনৰ দৰে খণ্ডসমূহত পাৰস্পৰিক নিৰ্ভৰশীলতা বঢ়াব পাৰিব। পটভূমি: ‘এনআইআৰডিএণ্ডপিআৰ’ আৰু ‘ইউঅআৰ’-ৰ গ্ৰামোন্নয়ণৰ ক্ষেত্ৰত শক্তি-ব্যয়ৰ মাপনৰ জৰিয়তে পৰিপুষ্টিৰ সমীক্ষাকৰণৰ মান উন্নত কৰা, নিম্ন তথা মজলীয়া আয়ৰ দেশসমূহত কৃষি-জীৱিকা আৰু মহিলা আৰু শিশু কল্যাণ সম্পৰ্কীয় গৱেষণাৰ ক্ষেত্ৰত পৰিধানযোগ্য একচেলাৰেটৰিক আৰু ছেন্সৰ ভিত্তিক উপকৰণৰ ব্যৱহাৰ সৈতে জড়িত হৈ আহিছে।
গান্ধীনগৰ, গুজৰাটত গ্লবেল আয়ুষ ইনভেষ্টমেণ্ট এণ্ড ইন’ভেচন ছামিটত দিয়া প্ৰধানমন্ত্ৰীৰ ভাষণৰ পা

নমস্তে! কেম ছো! (আপোনালোক কেনে আছে?) মৰিছাছৰ প্ৰধানমন্ত্ৰী আদৰণীয় প্ৰবিন্দ জগন্নাথ জী, WHOৰ ডাইৰেক্টৰ জেনেৰেল ডাক্তৰ টেড্ৰোছ, গুজৰাটৰ শক্তিশালী মুখ্যমন্ত্ৰী শ্ৰী ভূপেন্দ্ৰ ভাই পেটেল, কেন্দ্ৰীয় মন্ত্ৰীসভাৰ মোৰ সহযোগী সৰ্বানন্দ সোণোৱাল জী, মনসুখ ভাই মাণ্ডৱিয়া জী, মহেন্দ্ৰ ভাই মুঞ্জপৰা জী, দেশ-বিদেশৰ পৰা অহা সকলো diplomats, scientists, entrepreneurs আৰু experts, দেৱী আৰু সুধীসমাজ! Global edicineৰ কেন্দ্ৰ হোৱাটো প্ৰতিজন হিন্দুস্তানীৰ বাবে গৌৰৱৰ বিষয়। আৰু আজি আমি প্ৰথম আয়ুষ ইন'ভেচন আৰু ইনভেষ্টমেণ্ট ছামিটত ভাগ লৈছো, এয়া এক শুভ আৰম্ভণি। মোৰ বিশ্বাস আছে যে আজিৰ গ্লবেল আয়ুষ ইনভেষ্টমেণ্ট এণ্ড ইন'ভেচন ছামিটে আয়ুষৰ ক্ষেত্ৰখনত বিনিয়োগ, বাণিজ্য আৰু উদ্ভাৱনৰ নতুন পথ মুকলি কৰিব। আজি যি বিদেশৰ অতিথি আহিছে আৰু যি প্ৰথমবাৰ ভাৰতৰে অন্য অংশৰ মানুহ আহিছে, তেওঁলোকক মই আহ্বান জনাওঁ যে এই মহাত্মা মন্দিৰত এটা দাণ্ডি কুটীৰ আছে। মহাত্মা গান্ধী পৰম্পৰাগত চিকিৎসাৰ প্ৰণেতা আছিল। মই বিচাৰো যে সময় উলিয়াই আপোনালোকে জৰুৰ দাণ্ডি কুটীৰৰ সাক্ষাৎ কৰক। আজি মই আৰু এটা আনন্দৰ খবৰ দিব বিচাৰিছো। ডব্লিউ এইচ অ'ৰ আমাৰ ডাইৰেক্টৰ জেনেৰেল টেড্ৰোছ মোৰ বহুত ভাল বন্ধু আৰু যেতিয়াই লগ পাইছিলো এটা কথা নিশ্চিতভাৱে কৈছিল যে চাওক মোদী জী, মই যিয়েই হওঁ, মোক সৰুৰে পৰা পঢ়াইছিল, ভাৰতৰ শিক্ষক আমাৰ ইয়াত আছিল, মোৰ জীৱনৰ মহত্বপূৰ্ণ স্তৰত ভাৰতীয় শিক্ষকসকলৰ বহুত ডাঙৰ ভূমিকা আছে আৰু মোৰ বহুত ডাঙৰ গৌৰৱ হয় ভাৰতৰ সৈতে সংযুক্ত হোৱাত। আজি যেতিয়া পুৱা মোৰ সৈতে লগ হয় তেতিয়া তেওঁ কয় যে চোৱা ভাই মই তো পাক্কা গুজৰাটী হৈ গৈছো। তেতিয়া তেওঁ মোক ক'লে যে মোৰ নাম গুজৰাটীত ৰাখি লোৱা। এতিয়া মঞ্চতো পুনৰ মোক সোঁৱৰাই আছিল যে ভাই মোৰ নাম স্থিৰ কৰিলা নে নাই কৰা। তেতিয়া মই আজি মহাত্মা গান্ধীৰ এই পৱিত্ৰ ভূমিত মোৰ এই পৰম মিত্ৰক গুজৰাটী হিচাপে তুলশীভাই, তুলশী সেই গছ যি বৰ্তমান প্ৰজন্মই তো পাহৰি আছে কিন্তু প্ৰজন্মৰ পিছত প্ৰজন্মই ভাৰতৰ ভিতৰত প্ৰতিটো ঘৰৰ সন্মুখত সেই গছ ৰোপণ কৰাটো, তাৰ পূজা কৰা, এটা পৰম্পৰা আছে। এই মহাত্মা মন্দিৰৰ পৱিত্ৰ মাটিৰ পৰা মই আপোনাক তুলশীভাই বুলি মতাত বিশেষ আনন্দ পাই আছো। মই আকৌ এবাৰ আপোনালোক দুয়োজন মহানুভৱ এই মহত্বপূৰ্ণ সমাৰোহত আমাৰ মাজলৈ আহিল, মই আপোনালোকৰ বহুত বহুত কৃতজ্ঞতা প্ৰকাশ কৰিছো। বহুত বহুত ধন্যবাদ!
প্ৰধানমন্ত্ৰীয়ে মুম্বাইৰ অগ্নিকাণ্ডত নিহতসকলৰ প্ৰতি শোক প্ৰকাশ কৰ

প্ৰধানমন্ত্ৰী শ্ৰী নৰেন্দ্ৰ মোদীয়ে মুম্বাইৰ টাৰডেওস্থিত অট্টালিকাৰ অগ্নিকাণ্ডত প্ৰাণ হেৰুওৱাসকলৰ প্ৰতি শোক প্ৰকাশ কৰে। তেওঁ ঘটনাত নিহতসকলৰ পৰিয়ালবৰ্গলৈ সমবেদনা জ্ঞাপন কৰে আৰু আহতসকলৰ আশু আৰোগ্য কামনা কৰে। তেওঁ পিএমএনআৰএফৰ পৰা নিহতসকলৰ পৰিয়ালৰ লোকলৈ ২ লাখৰ আৰ্থিক সাহায্যও ঘোষণা কৰে। আঘাতপ্ৰাপ্তসকলৰ প্ৰত্যেকে ৫০,০০০টকাকৈ লাভ কৰিব। প্ৰধানমন্ত্ৰী কাৰ্যালয়ে এই কথা টুইটাৰত প্ৰকাশ কৰিছে।
কিষাণ মণ্ডী স্থাপনৰ বাবে স্মল ফাৰ্মাৰ্ছ এগ্ৰিবিজনেছ কনছ’ৰ্টিয়ামলৈ দিল্লী দুগ্ধ আঁচনিয়ে দিল্লী, আলিপুৰত থকা ১.৬১ একৰ ভূমি লীজত প্ৰদান কৰাৰ প্ৰস্তাৱলৈ কেবিনেটৰ অনুমোদন

প্ৰধানমন্ত্ৰী নৰেন্দ্ৰ মোদীৰ অধ্যক্ষতাত কেন্দ্ৰীয় কেবিনেটে কিষাণ মণ্ডী স্থাপনৰ বাবে স্মল ফাৰ্মাৰ্ছ এগ্ৰিবিজনেছ কনছ’ৰ্টিয়ামলৈ দিল্লী দুগ্ধ আঁচনিয়ে দিল্লীৰ আলিপুৰত থকা খাছাৰা নং ৯১/১৫ ৰ ১.৬১ একৰ ভূমি লীজত দিবৰ বাবে আগবঢ়োৱা প্ৰস্তাৱলৈ যাৱতীয় অনুমোদন আগবঢ়াইছে। উল্লেখ্য যে এই লীজ ৩০ বছৰৰ বাবে বৈধ হ’ব আৰু ১০.০৯.২০১৪ তাৰিখৰ পৰা ০৯.০৯.২০৪৪ তাৰিখলৈ এই লীজৰ ম্যাদ থাকিব। প্ৰতিমাহেকত ইয়াৰ বাবে পৰিশোধ কৰিব লাগিব ১০০ টকাকৈ, আৰু বিগত ১০.০৯.২০১৪ তাৰিখৰ পৰা কাৰ্যকৰী হোৱা এই মাচুলত বছৰেকত ১০ শতাংশকৈ বৃদ্ধি সামৰি লোৱা হ’ব। লীজৰ ভাড়াসমূহ সমগ্ৰ বছৰটোৰ বাবে একেলগে পৰিশোধ কৰিব লাগিব আৰু বৰ্ষাৰম্ভতেই এই ধন পৰিশোধ কৰিব লাগিব, পৰিশোধ কৰাৰ অন্তিম থাকিখ হিচাপে গণ্য কৰা হ’ব ৩১ জানুৱাৰী। প্ৰভাৱ – এই স্মল ফাৰ্মাৰ্ছ এগ্ৰিবিজনেছ কনছৰ্টিয়ামৰ দ্বাৰা স্থাপন কৰিবলগীয়া এই কিষাণ মণ্ডীয়ে কৃষকসকলৰ লগতে দেশখনৰ উপভোক্তাসকলৰ লাভৰ বাবে দিল্লী/এনচিআৰত পাইকাৰী আৰু খুচুৰা ক্ৰেতাক ফল-মূল আৰু শাক-পাচলি প্ৰত্যক্ষভাৱে বিক্ৰী কৰিবৰ বাবে এফপিঅ’সমূহ আৰু গ্ৰোৱাৰ্ছ এছ’ছিয়েশ্যনসমূহলৈ এক অতিৰিক্ত, বিপণন চেনেল বা প্লেটফৰ্ম প্ৰদান কৰিব। কিষাণমণ্ডীৰ মুখ্য দিশসমূহ – এই প্লেটফৰ্মত কেৱল পঞ্জীভুক্ত এফপিঅ’ আৰু গ্ৰোৱাৰ্ছ এছ’ছিয়েশ্যনসমূহেহে বিক্ৰীৰ বাবে উত্পাদিত সতেজ সামগ্ৰী প্ৰদান কৰিবলৈ অনুমতি লাভ কৰিব। কোনো এজেণ্ট বা মধ্যভোগী নোহোৱাকৈ বিভিন্ন প্ৰতিষ্ঠান, সংস্থা, পাইকাৰী বিক্ৰেতা, হোটেল আৰু কেটাৰিং প্ৰতিষ্ঠান, আবাসিক কল্যাণ সমিতি আৰু সাধাৰণ গ্ৰাহকেও ইয়াৰ পৰা সামগ্ৰী ক্ৰয় কৰিব পাৰিব। কিষাণ মণ্ডীত বিক্ৰেতা বা ক্ৰেতা কাৰো পৰাই লেনদেনৰ বাবদ কোনোধৰণৰ কমিশ্যন আদায় লোৱা নহয়, এফপিঅ’সমূহে গুডাম, শীতলীকৃত ভাণ্ডাৰ আদিৰ ব্যৱহাৰৰ বাবদ কেৱল সামান্য পৰিমাণৰ সেৱা মাচুল পৰিশোধ কৰিব। কিষাণ মণ্ডীয়ে এক ফ্ৰেন্সাইজী পদ্ধতিৰে খুচুৰা বিপনীসমূহৰ যোগেদিও প্ৰত্যক্ষ যোগানৰ দৰে সুবিধাও প্ৰদান কৰিব। দিল্লী দুগ্ধ আঁচনিৰ কিছু নিৰ্বাচিত কিয়’স্কৰ যোগেদি প্ৰথমাৱস্থাত আলু আৰু পিঁয়াজ আগবঢ়োৱা হ’ব। কিষাণ মণ্ডীত কল চেণ্টাৰৰ যোগেদি অনলাইন বিক্ৰী আৰু প্ৰত্যক্ষ বিপণন কৰাৰো সুবিধা থাকিব। পটভূমি:- স্মল ফাৰ্মাৰ্ছ এগ্ৰিবিজনেছ কনছ’ৰ্টিয়াম হৈছে ভাৰত চৰকাৰৰ কৃষি আৰু কৃষক কল্যাণ মন্ত্ৰালয়ৰ অধীনৰ কৃষি সমবায় আৰু কৃষক কল্যাণ বিভাগৰ নিয়ন্ত্ৰাণাধীন এক পঞ্জীকৃত ছ’চাইটি। ইয়াৰ উদ্দেশ্য আৰু কাৰ্যাৱলী হৈছে কৃষকসকলক বিনিয়োগ, প্ৰযুক্তি আৰু বজাৰৰ সৈতে সংযোগ কৰি দিয়া। এই অনুষ্ঠানটোৱে এই পৰ্যন্ত সমগ্ৰ দেশতে প্ৰায় ৬৫০ টা এনে এফপিঅ’ৰ প্ৰসাৰৰ কাম কৰি আছে, য’ত সদস্য সংখ্যা ২০১৭ চনৰ ডিচেম্বৰ মাহলৈ ৬.৬০ লাখৰো অধিক। এই অনুষ্ঠানটোৱে কৃষকসকলৰ লগতে দেশখনৰ উপভোক্তাসকলৰ লাভৰ বাবে দিল্লী/এনচিআৰত পাইকাৰী আৰু খুচুৰা ক্ৰেতাক ফল-মূল আৰু শাক-পাচলি প্ৰত্যক্ষভাৱে বিক্ৰী কৰিবৰ বাবে এফপিঅ’সমূহ আৰু গ্ৰোৱাৰ্ছ এছ’ছিয়েশ্যনসমূহৰ সৈতে কৃষক সংলক সংযোজন ঘটাবৰ বাবে এটা কিষাণ মণ্ডী স্থাপনৰ প্ৰস্তাৱ আগবঢ়াইছে, যিটোৱে কৃষকৰ সামগ্ৰীসমূহৰ সঠিক বিপণন কৰাৰ লগতে উপস্থাপনৰ প্লেটফৰ্ম প্ৰদান কৰিব।
ভাৰতত বিনিয়োগ সংক্রান্তীয় পৰিকাঠামো গঢ়ি তুলিবৰ বাবে ভাৰত আৰু ছৌদি আৰৱৰ মাজত বুজাবুজি চুক্তি স্বাক্ষৰলৈ কেবিনেটৰ অনুমোদন

প্রধানমন্ত্রী শ্রী নৰেন্দ্র মোদীৰ পৌৰহিত্যত কেন্দ্রীয় কেবিনেটে ভাৰতত বিনিয়োগ সংক্রান্তীয় পৰিকাঠামো গঢ়ি তোলাৰ ক্ষেত্ৰত ভাৰত আৰু ছৌদি আৰৱৰ মাজত বুজাবুজি চুক্তি স্বাক্ষৰৰ প্ৰস্তাৱলৈ যাৱতীয় অনুমোদন জনাইছে। এই বুজাবুজি চুক্তি স্বাক্ষৰৰ ফলত ভাৰতৰ পৰিকাঠামো ক্ষেত্রত উপযুক্ত বিনিয়োগৰ বাবে ছৌদি আৰৱৰ প্রতিষ্ঠানবোৰৰ সৈতে সংযোগ গঢ়ি তোলা সম্ভৱ হৈ উঠিব। ইয়াৰ ফলত দেশত পৰিকাঠামো সংক্রান্তী বিকাশলৈ ব্যাপক গতি আহিব, কর্মসংস্থানৰ সুযোগ সৃষ্টি হ’ব, শিল্পোদ্যোগ গঢ়ি উঠিব, যিয়ে দেশৰ অর্থনৈতিক সমৃদ্ধি আৰু মুঠ জনমুৰি আয়ৰ বৃদ্ধি কৰিব।
ভাৰত আৰু ভিয়েটনামৰ মাজত অৰ্থনৈতিক আৰু বাণিজ্য ক্ষেত্ৰত বুজাবুজিৰ চুক্তিৰ প্ৰস্তাৱত কেবিনেটৰ অনুমোদন

প্ৰধানমন্ত্ৰী শ্ৰী নৰেন্দ্ৰ মোদীৰ পৌৰোহিত্যত অনুষ্ঠিত কেন্দ্ৰীয় কেবিনেটৰ বৈঠকত ভাৰত আৰু ভিয়েটনামৰ মাজত অৰ্থনৈতিক আৰু বাণিজ্য ক্ষেত্ৰত বুজাবুজিৰ চুক্তিৰ প্ৰস্তাৱত অনুমোদন জনোৱা হয়। এই চুক্তিয়ে ভাৰত আৰু ভিয়েটনামৰ মাজত অৰ্থনৈতিক আৰু বাণিজ্য ক্ষেত্ৰত থকা দ্বিপাক্ষিক সম্পৰ্কক অধিক শক্তিশালী কৰিব।
প্ৰধানমন্ত্ৰীয়ে ১৮ অক্টোবৰত ইন্টাৰপোলৰ ৯০ সংখ্যক সাধাৰণ সভা সম্বোধন কৰি

প্ৰধানমন্ত্ৰী শ্ৰী নৰেন্দ্ৰ মোদীয়ে অহা ১৮ অক্টোবৰত দিনৰ প্ৰায় ১:৪৫ বজাত নতুন দিল্লীৰ প্ৰগতি ময়দানত ইন্টাৰপোলৰ ৯০ সংখ্যক সাধাৰণ সভা সম্বোধন কৰিব। ইন্টাৰপোলৰ ৯০ সংখ্যক সাধাৰণ সভাখনি ১৮ অক্টোবৰৰপৰা ২১ অক্টোবৰলৈ অনুষ্ঠিত হ’ব। এই বৈঠকত ইন্টাৰপোলৰ ১৯৫ খন সদস্য দেশৰ মন্ত্ৰী, আৰক্ষীৰ মুৰব্বী, ৰাষ্ট্ৰীয় কেন্দ্ৰীয় ব্যুৰ’ৰ (National Central Bureaus) মুৰব্বী আৰু জ্যেষ্ঠ আৰক্ষী বিষয়াসকলৰে গঠিত প্ৰতিনিধি দলে অংশগ্ৰহণ কৰিব। এই সাধাৰণ সভা হৈছে ইন্টাৰপোলৰ সৰ্বোচ্চ পৰিচালনা কমিটি আৰু ইয়াৰ কাৰ্য্যকলাপৰ সৈতে জড়িত মূল সিদ্ধান্ত গ্ৰহণৰ বাবে বছৰত এবাৰ এই বৈঠক অনুষ্ঠিত হয়। প্ৰায় ২৫ বছৰ পিছত এইবাৰ ভাৰতত ইন্টাৰপোলৰ সাধাৰণ সভা অনুষ্ঠিত হৈছে। ইয়াৰ পূৰ্বে ১৯৯৭ ত এই বৈঠক অনুষ্ঠিত হৈছিল। ভাৰতৰ স্বাধীনতাৰ ৭৫ বছৰ উদযাপনৰে সংগতি ৰাখি ২০২২ ত নতুন দিল্লীত ইন্টাৰপোলৰ সাধাৰণ সভা আয়োজনৰ অৰ্থে ভাৰতে জনোৱা প্ৰস্তাৱক সাধাৰণ সভাৰ গৰিষ্ঠসংখ্যকে আদৰণি জনাইছিল। এই অনুষ্ঠানে ভাৰতৰ আইন-শৃংখলা ব্যৱস্থাৰ উত্তম পন্থাসমূহক সমগ্ৰ বিশ্বৰ সন্মুখত থূপাই প্ৰদৰ্শনৰ সুযোগ প্ৰদান কৰিব। ইয়াত কেন্দ্ৰীয় গৃহমন্ত্ৰী, ইন্টোৰপোলৰ অধ্যক্ষ আহমেদ নাছেৰ আল ৰাইছি আৰু মহাসচিব শ্ৰী জুৰ্গেন ষ্টক, চিবিআইৰ সঞ্চালকেও অংশগ্ৰহণ কৰিব।
খেলো ইণ্ডিয়া বিশ্ববিদ্যালয় গেমছৰ উদ্বোধনী অনুষ্ঠানত প্ৰধানমন্ত্ৰীৰ বাৰ্ত

প্ৰধানমন্ত্ৰী শ্ৰী নৰেন্দ্ৰ মোদীয়ে আজি খেলো ইণ্ডিয়া বিশ্ববিদ্যালয় ক্ৰীড়া ৰ উদ্বোধনী অনুষ্ঠানত তেওঁৰ বাৰ্তা ভাগ বতৰা কৰে। ভাৰতৰ উপ-ৰাষ্ট্ৰপতি শ্ৰী এম ভেংকায়া নাইডুৱে আজি বাংগালুৰুত এই গেমছৰ শুভাৰম্ভ কৰে। অনুষ্ঠানত কৰ্ণাটকৰ ৰাজ্যপাল শ্ৰী থাৱাৰ চান্দ গেহলট, মুখ্যমন্ত্ৰী শ্ৰী বাসবৰাজ বোম্মাই, কেন্দ্ৰীয় যুৱ পৰিক্ৰমা আৰু ক্ৰীড়া ৰাজ্যমন্ত্ৰী শ্ৰী অনুৰাগ সিং ঠাকুৰ, কেন্দ্ৰীয় যুৱ পৰিক্ৰমা আৰু ক্ৰীড়া ৰাজ্যমন্ত্ৰী শ্ৰী নিশিথ প্ৰমাণিক আৰু অন্যান্য বিশিষ্ট ব্যক্তিসকল উপস্থিত থাকে। প্ৰধানমন্ত্ৰীয়ে কয় যে বেংগালুৰু দেশৰ যুৱ উৎসাহৰ প্ৰতীক আৰু পেছাদাৰী লোকসকলৰ গৌৰৱ। তেওঁ কৈছিল যে ইয়াত ষ্টাৰ্টআপ আৰু ক্ৰীড়াৰ সঙ্গম হোৱাটো গুৰুত্বপূৰ্ণ। "বেংগালুৰুত খেলো ইণ্ডিয়া বিশ্ববিদ্যালয় ক্ৰীড়া আয়োজন কৰিলে এই ধুনীয়া চহৰখনৰ শক্তি বৃদ্ধি পাব। প্ৰধানমন্ত্ৰীয়ে মহামাৰীৰ প্ৰত্যাহ্বানৰ মাজতে আয়োজকসকলৰ এই খেলআয়োজনৰ সংকল্পক প্ৰশংসা কৰে, যিহৈছে দৃঢ়তা আৰু আবেগৰ প্ৰতীক। প্ৰধানমন্ত্ৰীয়ে কয় যে এই যুৱ আবেগে ভাৰতক প্ৰতিটো ক্ষেত্ৰতে এক নতুন গতি প্ৰদান কৰিছে। প্ৰধানমন্ত্ৰীয়ে সফলতাৰ প্ৰথম মন্ত্ৰ হিচাপে দলগত মনোভাৱৰ গুৰুত্বৰ ওপৰত গুৰুত্ব আৰোপ কৰে। "আমি খেলখনৰ পৰা এই দলৰ মনোভাৱ শিকিছো। খেলো ইণ্ডিয়া বিশ্ববিদ্যালয় গেমছত আপোনাৰ ইয়াৰ পোনপটীয়া অভিজ্ঞতা থাকিব। এই দলৰ মনোভাৱই আমাক জীৱনলৈ চোৱাৰ এটা নতুন উপায়ও দিয়ে। একেদৰে, ক্ৰীড়াত সফলতাৰ মুখ্য প্ৰয়োজনীয়তা, সামগ্ৰিক দৃষ্টিভংগী আৰু 100 শতাংশ সমৰ্পণ আছে। খেলপথাৰৰ পৰা শক্তি আৰু শিকাটোৱে ব্যক্তিজনক জীৱনতো আগুৱাই লৈ যায়। শ্ৰী মোদীয়ে জোৰ দি কয়, "ক্ৰীড়া হৈছে প্ৰকৃত অৰ্থত জীৱনৰ প্ৰকৃত সমৰ্থন প্ৰণালী। প্ৰধানমন্ত্ৰীয়ে আবেগ, প্ৰত্যাহ্বান, পৰাজয়ৰ পৰা শিকা, নিষ্ঠা আৰু খৰখেদাকৈ জীয়াই থকাৰ সামৰ্থ্যৰ দৰে বিভিন্ন দিশত ক্ৰীড়া আৰু জীৱনৰ মাজৰ সাদৃশ্যৰ বিষয়ে ব্যাখ্যা কৰে। "জয়ৰ পিছতো খেলৰ আত্মা খেলা আৰু পৰাজয়ৰ পৰা শিকাটো এক গুৰুত্বপূৰ্ণ কলা, যাক আমি খেলৰ ক্ষেত্ৰত শিকিম। " প্ৰধানমন্ত্ৰীয়ে খেলুৱৈসকলক কয় যে তেওঁলোক নতুন ভাৰতৰ যুৱ আৰু তেওঁলোক 'এক ভাৰত, শ্ৰেষ্ঠ ভাৰতৰ' ধ্বজাবাহক। যুৱ চিন্তা আৰু মনোভাৱই আজি দেশৰ নীতিৰ আৰ্হি সৃষ্টি কৰিছে। প্ৰধানমন্ত্ৰীয়ে কয় যে আজিৰ যুৱপ্ৰজন্মই ফিটনেছক দেশৰ প্ৰগতিৰ মন্ত্ৰ কৰি তুলিছে। বহুতো পদক্ষেপে খেলবোৰক পুৰণি চিন্তাধাৰাৰ শৃংখলাৰ পৰা মুক্ত কৰি আছে। নতুন শিক্ষা নীতিত ক্ৰীড়াৰ ওপৰত গুৰুত্ব দিয়া, ক্ৰীড়াৰ বাবে আধুনিক আন্তঃগাঁথনি, স্বচ্ছ বাছনি প্ৰক্ৰিয়া বা ক্ৰীড়াত আধুনিক প্ৰযুক্তিৰ বৰ্ধিত ব্যৱহাৰৰ দৰে পদক্ষেপবোৰ ক্ৰমান্বয়ে নতুন ভাৰতৰ বিশেষত্ব হৈ পৰিছে; ইয়াৰ যুৱসকলৰ আশা আৰু আকাংক্ষা আৰু নতুন ভাৰতৰ সিদ্ধান্তৰ ভেটি গঢ়ি তুলিছে। "এতিয়া দেশত নতুন ক্ৰীড়া বিজ্ঞান কেন্দ্ৰ স্থাপন কৰা হৈছে। সমৰ্পিত ক্ৰীড়া বিশ্ববিদ্যালয় স্থাপন কৰা হৈছে। এইটো আপোনাৰ সুবিধাৰ বাবে আৰু আপোনাৰ সপোনবোৰ পূৰণ কৰাৰ বাবে।" দেশৰ ক্ৰীড়া শক্তি আৰু ৰাষ্ট্ৰৰ শক্তিৰ মাজৰ সম্পৰ্কৰ কথা দোহাৰে প্ৰধানমন্ত্ৰীয়ে কয় যে ক্ৰীড়াক্ষেত্ৰত স্বীকৃতিয়ে দেশৰ স্বীকৃতি বৃদ্ধি কৰে। তেওঁ টকিঅ' অলিম্পিক দলৰ সৈতে হোৱা সাক্ষাতৰ উজ্জ্বলতা আৰু সন্তুষ্টি আৰু খেলুৱৈসকলৰ মুখত দৃশ্যমান দেশৰ বাবে কিবা কৰাৰ কথা স্মৰণ কৰে। প্ৰধানমন্ত্ৰীয়ে খেলুৱৈসকলক এই খেলত অংশগ্ৰহণ কৰি দেশৰ হৈ খেলিবলৈ আহ্বান জনায়।
স্মৃতি বনে গুজৰাটৰ মানসিক সামৰ্থ প্ৰতিফলিত কৰেঃ প্ৰধানমন্ত্ৰ

২০০১ চনৰ ভূমিকম্পত শোকাৱহভাৱে প্ৰাণ হেৰুওৱা লোকসকলক শ্ৰদ্ধাঞ্জলি জ্ঞাপন কৰিবলৈ জনসাধাৰণে ভূজৰ স্মৃতি বন দৰ্শন কৰা কাৰ্যত প্ৰধানমন্ত্ৰী শ্ৰী নৰেন্দ্ৰ মোদীয়ে সন্তোষ প্ৰকাশ কৰিছে। গুজৰাটৰ তথ্য সম্প্ৰচাৰ বিভাগৰ এটা টুইটৰ উত্তৰত প্ৰধানমন্ত্ৰীয়ে এইদৰে টুইট কৰেঃ "এইয়া দেখিবলৈ পাই সন্তোষ লাভ কৰিছোঁ। স্মৃতি বন হৈছে ২০০১ চনৰ ভূমিকম্পত আমি অতি দুঃখজনকভাৱে হেৰুৱাবলগা হোৱা লোকসকলৰ প্ৰতি এক শ্ৰদ্ধাঞ্জলি। ই গুজৰাটৰ মানসিক সামৰ্থও প্ৰতিফলিত কৰে। আগন্তুক মাহবোৰ কচ্ছ ভ্ৰমণৰ বাবে এক ভাল সময় হ'ব। ই হৈছে ৰণ উৎসৱৰো থলী আৰু এতিয়া ই স্মৃতি বনো।"
গ্ৰেমী বিজেতা ৰিকী কেজে প্ৰধানমন্ত্ৰীক সাক্ষাৎ কৰ

প্ৰধানমন্ত্ৰী শ্ৰী নৰেন্দ্ৰ মোদীয়ে গ্ৰেমী বিজেতা ভাৰতীয় সংগীতজ্ঞ ৰিকী কেজৰ সৈতে নিজৰ সাক্ষাতত প্ৰসন্নতা ব্যক্ত কৰিছে। ভৱিষ্যতৰ বাবে তেওঁক শুভকামনা জনাই প্রধানমন্ত্রীয়ে কয়, 'সংগীতৰ প্ৰতি আপোনাৰ অনুৰাগ তথা উৎসাহ আৰু বাঢ়ি গৈ আছে।' প্ৰধানমন্ত্ৰীয়ে টুইট কৰিছে; 'আপোনাৰ সৈতে লগ হৈ আনন্দিত হ'লো ৰিকী কেজ! সংগীতৰ প্ৰতি আপোনাৰ অনুৰাগ তথা উৎসাহ আৰু বাঢ়ি গৈ আছে। ভৱিষ্যতৰ বাবে আপোনাক শুভকামনা।'
অভিযন্তা দিবসত অভিযন্তাসকলক অভিবাদন প্ৰধানমন্ত্ৰীৰ; জন্ম বাৰ্ষিকী উপলক্ষে ভাৰত ৰত্ন এম. বিশ্বেশ্বৰায়ালৈ শ্ৰদ্ধাঞ্জলি

প্ৰধানমন্ত্ৰী শ্ৰী নৰেন্দ্ৰ মোদীয়ে অভিযন্তা দিবসত অভিযন্তাসকলক অভিবাদন জনায়। প্ৰধানমন্ত্ৰীয়ে লগতে জন্ম বাৰ্ষিকী উপলক্ষে ভাৰত ৰত্ন এম. বিশ্বেশ্বৰায়ালৈও শ্ৰদ্ধাঞ্জলি জ্ঞাপন কৰে। এক বাৰ্তাত প্ৰধানমন্ত্ৰীয়ে কয়, “অভিযন্তা দিবসত মই সকলো অভিযন্তা অভিবাদন জনাইছো আৰু ৰাষ্ট্ৰৰ উন্নয়নত তেওঁলোকৰ সৰ্বাধিক ভূমিকাক প্ৰশংসা কৰিছো। জন্ম বাৰ্ষিকী উপলক্ষে ভাৰত ৰত্ন এম. বিশ্বেশ্বৰায়ালৈও শ্ৰদ্ধাঞ্জলি জ্ঞাপন কৰিছো। তেওঁ নিজই এগৰাকী আদৰ্শ অভিয়ন্তা আছিল আৰু নতুন প্ৰজন্মৰ প্ৰেৰণাৰ উৎস।”
প্ৰধানমন্ত্ৰীয়ে শ্ৰী কুলদীপ ৰাজ গুপ্তাৰ মৃত্যুত শোক প্ৰকাশ কৰ

প্ৰধানমন্ত্ৰী শ্ৰী নৰেন্দ্ৰ মোদীয়ে জম্মু-কাশ্মীৰৰ জনপ্ৰিয় নেতা শ্ৰী কুলদীপ ৰাজ গুপ্তাৰ মৃত্যুত শোক প্ৰকাশ কৰিছে। প্ৰধানমন্ত্ৰীয়ে কয় যে শ্ৰী কুলদীপ ৰাজ গুপ্তাই জনসাধাৰণৰ কল্যাণ আৰু সামাজিক সৱলীকৰণৰ বাবে নিজৰ জীৱন উৎসৰ্গা কৰিছে। প্ৰধানমন্ত্ৰীয়ে টুইট কৰে: "জম্মু-কাশ্মীৰৰ বিজেপিৰ জনপ্ৰিয় নেতা কুলদীপ ৰাজ গুপ্তাৰ মৃত্যুত অত্যন্ত মৰ্মাহত। তেওঁ জনসাধাৰণৰ কল্যাণৰ লগতে সমাজৰ সবলীকৰণৰ বাবেও জীৱন উৎসৰ্গা কৰিলে। ভগৱানে তেওঁৰ পৰিয়াল আৰু সমৰ্থকসকলক এই বিপদৰ সময়ত আশীৰ্বাদ কৰক। ওম শান্তি!"
২ অক্টোবৰত মহাত্মা গান্ধীক শ্ৰদ্ধাঞ্জলি জনাব প্ৰধানমন্ত্ৰীয়ে, অনাময় আৰু নবীকৰণযোগ্য শক্তি সম্পৰ্কীয় কাৰ্যসূচীতো অংশগ্ৰহণ কৰিব

প্ৰধানমন্ত্রী শ্রী নৰেন্দ্র মোদীয়ে গান্ধী জয়ন্তীত বিভিন্ন কার্যসূচীৰ ভিতৰত অনাময় আৰু নবীকৰণযোগ্য শক্তি সম্পৰ্কীয় বিষয়সমূহে বিশেষ গুৰুত্ব লাভ কৰিব। ২ অক্টোবৰ, ২০১৮ত শ্রী নৰেন্দ্ৰ মোদীয়ে মহাত্মা গান্ধীৰ ১৫০ বছৰীয়া জয়ন্তী উদযাপনৰ লগত সংগতি ৰাখি ৰাজঘাটস্থিত সমাধিত পুষ্পাঞ্জলি অর্পণ কৰি শ্রদ্ধা জনাব। ইয়াৰ পাছতে তেওঁ বিজয়ঘাটত প্রাক্তন প্রধানমন্ত্রী লাল বাহাদুৰ শাস্ত্রীৰ জন্ম বাষির্কী উপলক্ষে তেওঁৰ সমাধিতো পুষ্পাঞ্জলি অৰ্পনেৰে শ্রদ্ধা নিবেদন কৰিব। প্ৰধানমন্ত্ৰীয়ে ৰাষ্ট্রপতি ভৱনৰ সাংস্কৃতিক কেন্দ্রত আয়োজিত মহাত্মা গান্ধী আন্তঃৰাষ্ট্ৰীয় স্বচ্ছতা সন্মিলনৰ সামৰণী অনুষ্ঠানতো অংশগ্ৰহণ কৰিব। চাৰিদিনীয়া এই আন্তঃৰাষ্ট্ৰীয় সন্মিলনত বিভিন্ন দেশৰ অনাময় বিভাগৰ মন্ত্রী আৰু অন্যান্য বিশ্বস্তৰীয় নেতৃবৃন্দই অংশ ল’ব। এই সন্মিলন উপলক্ষে আয়োজিত এক ডিজিটেল প্রদর্শনীও তেওঁ পৰিদৰ্শন কৰিব। পৰিদৰ্শনকালত ৰাষ্ট্রসংঘৰ সচিবপ্ৰধান শ্রী এণ্টনিঅ’ গুটেৰেছও প্ৰধানমন্ত্ৰীক সংগ দিব। ইফালে, মঞ্চ উপৱিষ্ট থাকিব লগা বিশিষ্ট ব্যক্তিসকলে মহাত্মা গান্ধীৰ এক স্মাৰক ডাক টিকট আৰু গান্ধীৰ আটাইতকৈ প্রিয় ভজন সংকীর্তন-‘বৈষ্ণৱ জন তো’ৰ ওপৰত আধাৰিত এটি চিডিৰো আনুষ্ঠানিকভাৱে উন্মোচন কৰিব। অনুষ্ঠান স্বচ্ছ ভাৰতৰ কেতবোৰ পুৰস্কাৰো প্রদান কৰা হ’ব। সমাবেশত প্রধানমন্ত্রীয়ে ভাষণো আগবঢ়াব। ইয়াৰ পাছত প্রধানমন্ত্রীয়ে বিজ্ঞান ভৱনত আন্তঃৰাষ্ট্ৰীয় সৌৰ মৈত্ৰীৰ প্রথম অভিৱেশনৰ উদ্বোধন কৰিব। একেটা অনুষ্ঠানতে নবীকৰণযোগ্য শক্তি মন্ত্রীসকলৰ দ্বিতীয় আইঅ’আৰএ বৈঠক আৰু দ্বিতীয় বিশ্ব পুনঃবিনিয়োগ অথবা নবীকৰণযোগ্য শক্তিৰ ক্ষেত্রৰ বিনিয়োগকাৰীসকলৰ সন্মিলন আৰু প্রদর্শনীৰো শুভাৰম্ভ হ’ব। ৰাষ্ট্রসংঘৰ সচিবপ্ৰধান শ্রী এণ্টনিঅ’ গুটেৰেছো অনুষ্ঠানত উপস্থিত থাকিব। এই উপলক্ষে সমবেত ৰাইজক উদ্দেশ্যি প্রধানমন্ত্রীয়ে ভাষণো আগবঢ়াব।
মণিপুৰ, মেঘালয় আৰু ত্ৰিপুৰাবাসীক তেওঁলোকৰ ৰাজ্যৰ প্ৰতিষ্ঠা দিৱসত শুভেচ্ছা প্ৰধানমন্ত্ৰীৰ

প্ৰধানমন্ত্ৰী শ্ৰী নৰেন্দ্ৰ মোদীয়ে মণিপুৰ, মেঘালয় আৰু ত্ৰিপুৰাবাসীক তেওঁলোকৰ প্ৰতিষ্ঠা দিৱসত শুভেচ্ছা জ্ঞাপন কৰিছে। এক টুইটযোগে প্ৰধানমন্ত্ৰীয়ে কয়; “মণিপুৰ, মেঘালয় আৰু ত্ৰিপুৰাবাসীক তেওঁলোকৰ প্ৰতিষ্ঠা দিৱসত শুভেচ্ছা জনাইছো। এই ৰাজ্যসমূহে ভাৰতৰ উন্নয়নত জীৱন্ত অৱদান আগবঢ়াই আছে। আমি তেওঁলোকৰ নিৰন্তৰ প্ৰগতিৰ বাবে প্ৰাৰ্থনা কৰোঁ।”
পুৰুষৰ ৫৭ কিলোগ্ৰাম ইভেণ্টত ব্ৰঞ্জৰ পদক বিজয়ী ভাৰতীয় বক্সাৰ মহম্মদ হুচামুদ্দিনক অভিনন্দন প্ৰধানমন্ত্ৰী

বাৰ্মিংহামত অনুষ্ঠিত কমনৱেলথ গেমছত পুৰুষৰ ৫৭ কিলোগ্ৰাম ইভেণ্টত ব্ৰঞ্জৰ পদক অৰ্জন কৰাৰ বাবে ভাৰতীয় বক্সাৰ মহম্মদ হুচামুদ্দিনক প্ৰধানমন্ত্ৰী শ্ৰী নৰেন্দ্ৰ মোদীয়ে অভিনন্দন জ্ঞাপন কৰে। প্ৰধানমন্ত্ৰীয়ে এইদৰে টুইট কৰে; "মহম্মদ হুচামুদ্দিন এজন উৎকৃষ্ট বক্সাৰ যিয়ে বহুতো ক্ৰীড়া প্ৰতিযোগিতাত সফলতা অৰ্জন কৰিছে। আশ্চৰ্যকৰ কৌশল আৰু প্ৰাণৱন্ত স্বভাৱৰ বাবে এই উজ্জ্বল ক্ৰীড়াবিদজনে বাৰ্মিংহামত পুৰুষৰ ৫৭ কিলোগ্ৰাম ইভেণ্টত ব্ৰঞ্জৰ পদক লাভ কৰিছে। তেওঁক অভিনন্দন। মই তেওঁক শুভকামনা জনাইছোঁ। #Cheer4India"